google/wiki40b huggingface dataset:
Nor-Tech

Historie

Nor-Tech ble i 1987 etablert av kameratene Trond Schou fra Drøbak og Nils Johnsen fra Oslo. Første modell som ble produsert var en 50 fots v-bunnsbåt under navnet High-Tech 5000 i Norge/Lysekil (Sverige), men denne solgte ikke spesielt bra.
Gründerne flyttet så bedriften til USA, nærmere bestemt Fort Myers på vestkysten av Florida i 1992, for å produsere og selge høyprestasjonsbåter til det amerikanske markedet. Etter noen år kom modellen V-380, deretter katamaranen Supercat 5000. Etterhvert kom V-4300, Supercat 3600 og SuperCat 4300. V-380 fikk i 2005 et nytt design i både skrog og innerliner, og ble relansert under navnet 3900.
Selskapet opprettet også Nor-Tech Norway i Arendal for salg til det norske markedet. Nor-Tech produserer per 2009 båter av typene yacht, katamaran, v-bunn og «center console».
Moulton og meg

Handling

Me and My Moulton er en humoristisk selvbiogafisk kortfilm om Koves opplevelser da hun var en syv år gammel jente i Norge. Hun var én av tre søstre som ønsket seg sykler. Filmen utforsker følelsene til Koves rollefigur, som ofte blir flau over sine uortodokse arkitekt-foreldre.
Love ble sitert i en artikkel i Toronto Star om at hun hadde hatt fortellingen i hodet i årevis og at hennes mål var å formidle ei jentes motstridende følelser overfor sine foreldre: «Disse følelsene er ikke enkle for unger. Det er forvirrende når du ikke har hele den innsikten som du får senere i livet og innser at dine foreldre gjør deg flau, men at du samtidig virkelig elsker dem. Der er blandede følelser.»
Skårdal

Historie

Området tilhørte Västergötland i Sverige, men ble avstått til Båhuslen og Norge enten på slutten av 1200-tallet eller omkring etableringen av Båhus festning i 1308. De to bygdene Skårdal og nordre Surte fikk skattskyld til Norge og var under norsk jurisdiksjon, men tilhørte kirkelig det svenske Nödinge sogn. Det ble sagt at "Med sjelen til Västergötland og med kroppen til Båhuslen".
Ettersom Norge ved Skårdalsenklaven hadde landområder på begge sider av Göta elv, så kunne det tas toll av forbipasserende på elven og landeveien langsetter elven. Dette var én medvirkende årsak til etableringen av Göteborg lenger ned i elva.
Et festningsverk, Skårdals skanse, ble oppført på høydedragene over elven og var innblandet i stridigheter under Hannibalsfeiden i 1644-45. Skansen ble inntatt av svenskene høsten 1644, men ble gjenerobret av dansk-norske styrker ledet av Ove Gjedde den 27. januar 1645.
Skårdal ble sammen med hele Båhuslen (unntatt Enningdalen) avstått til Sverige ved freden i Roskilde i 1658.

Etter 1658

Etter Båhuslens innlemmelse i Sverige 1658 forble Skårdal og nordre Surte i Göteborgs och Bohus län. Den gamle riksgrensen ble beholdt som lensgrense helt til 1888, da endelig Skårdal ble overført til Älvsborgs län. Dette er således det eneste området som har tilhørt Norge som har tilhørt dette lenet. Siden 1998 inngår begge lenene i Västra Götalands län.
New Brunswicks flagg

New Brunswicks flagg er et heraldisk våpenflagg med provinsens våpen i rektangulært format. Våpenet ble fastsatt av dronning Victoria i 26. mai 1868, men flagget ble først innført ved viseguvernørens beslutning av 24. februar 1965. Motivet viser en galei med årer i vannet. Dette tolkes som et symbol for den betydning skipsfart og skipsbygging har hatt i provinsen. I øvre del står en gul løve på rødt som symbol for provinsen New Brunswicks bånd til England, men også til Braunschweig i Tyskland, som har gitt provinsen navn. Provinsen fikk i 1784 navn etter Storbritannias daværende monark George III, som også var hertug av Braunschweig.

Viseguvernørens flagg

Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 19. november 1982.
Macrocrates

Utseende

Middelsstore (23-33 millimeter), mørkt rødbrune til svarte hjortebiller. Hannene hos denne slekten utmerker seg ved at hodet er meget stort sammenlignet med kroppen (mye bredere enn forkroppen) med svært kraftige kjever (mandibler).

Utbredelse

Slekten er utbredt i Sør-Amerika (det sørlige Brasil).
Amara fulva

Utbredelse

Amara fulva finnes i hele Europa, Nord-Amerika og Asia. Finnes i Norge' den regnes ikke som sjelden.

Utseende

Amara fulva er 8-10,4 mm lang og lys på farge, litt gulbrun eller gul. Ofte har den innslag av en grønnlig farge. Brystskjoldets sidekant er markert som et skille mellom over og undersiden, helt bak til det utstikkende hjørnet. Sidene er ikke innsvinget og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår, men de har et stort porepunkt i framkanten, mellom den korte scuttelarrillen og sømmen.

Levevis

Amara fulva på tørre og nesten vegetasjonsfrie steder, med sandgrunn. Den finnes langs vassdrag og innsjøer, men også ved marine strender. Larvene og de voksne (imago) lever som plantespisere.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Fylkesvei 2506

Fylkesvei 2506 går mellom Mørken og Skredbergo i Øystre Slidre kommune. Veien er 12,6 km lang.
Frem til 2019 hadde veien betegnelsen Fv288.
Compsa

Utseende

Nokså små, blanke, lange og tynne trebukker, rødbrune med lyse tegninger på dekkvingene. Antennene er tynne og vanligvis omtrent så lange som kroppen. Pronotum er mye lengre enn bredt, sylindrisk uten pigger langs kanten. Dekkvingene er parallellsidige med en liten spiss bakerst.

Utbredelse

Slekten er vidt utbredt i Mellom- og Sør-Amerika, fra Costa Rica og sørover.
European Newspaper Award

European Newspaper Award er en designkonkurranse for europeiske aviser i regi av den tyske Office for Newspaper Design. Prisen ble etablert Norbert Küpper i 1998. I 2011 deles det ut 20 ulike utmerkelser og vinnerne offentliggjøres i midten av november.
Hushaien

Handling

Louie er en huseier i New York som blir dømt til å sette i stand en eldre og forfallen boligblokk i byens slumkvarter som han leier ut fattige familier. Hans far, som er den egentlige sjefen, har imidlertid ingen intensjoner om å benytte penger for å sette den i stand. Det betyr at Louie må bo i blokka de 120 dagene for å bevise at den er beboelig. Hans luksuriøse vaner står i kontrast til resten av beboerne og en rekke hendelser oppstår derav.
Bredtveit fengsel, forvarings- og sikringsanstalt

Historie

Fengselet ble etablert på Bredtveit gård i 1923, på stedet der Det norske lærehjem- og verneforbund hadde drevet lærehjem for unge gutter siden 1918. Bygget var tegnet av arkitektene Morgenstierne & Eide. Fra høsten 1941 ble Bredtveit brukt av nazistene som politisk fengsel for menn. 

Etter krigen ble det brukt som kvinnefengsel i forbindelse med landssvikoppgjøret. Arbeiderpartipolitiker Aaslaug Aasland tiltrådte som direktør den 15. mai 1945, og fikk permisjon fra direktørstillingen da hun ble utnevnt til konsultativ statsråd i Einar Gerhardsens andre regjering den 5. november 1945. Margrethe Parm ble konstituert som direktør i Aaslands fravær. Aasland ble omtalt som en «terror» av Halldis Neegaard Østbye, nazisten som også måtte sone for sitt landssvik.  I Arbeiderbladet ble Aaslaug Aaslands ansvarsbevissthet og dyktighet fremhevet da hun ble utnevnt til statsråd i november 1945:
«Aaslaug Aasland er et alvorlig, ansvarsbevisst samfunnsmenneske. Hun er kunnskapsrik og en dyktig administrator. Positiv som hun er, forsøker hun alltid å finne de menneskelige sider, selv i de vanskeligste tilfelle og å bygge opp igjen og få menneskene til å tenke samfunnsmessig.»
I en senere avisomtale ble hennes hjertelag, forståelse, administrative innsikt og diplomatiske evner fremhevet.
Den 1. november 1949 tiltrådte Berit Puntervold som Bredtveits nye direktør. Hun var jurist, og hadde til da vært sosialsekretær ved Bredtveit fengsel.
I 1949 ble fengselet og arbeidshuset samlet på samme sted. Tvangsarbeid i arbeidshuset ble en del av soningen.
I 1970 ble anstalten navngitt Bredtveit fengsel og sikringsanstalt.

Avdeling Østensjø

I forbindelse med fengselet tilhører også Bredtveitveien 2B, en avdeling med lavere sikkerhetsnivå. Bredtveit fengsel avdeling Østensjø i Østensjøveien 50C er en avdeling for åpen soning for kvinner med 19 plasser.
Ungdommens fylkesting i Buskerud

Ungdommens fylkesting i Buskerud (BUFT) er et partipolitisk nøytralt medvirkningsorgan for ungdom i alderen 14-24 år i Buskerud. Ungdommens fylkesting har som hensikt å sikre ungdommene i fylket medvirkning i saker som angår dem ved å både fungere som høringsinstans for politikere og ved å gi ungdommene muligheten til å legge fram egne politiske saker for relevante hovedutvalg i fylkeskommunen. BUFT jobber også internasjonalt gjennom ungdomsnettverkene til både Østlandssamarbeidet (ØstsamUng) og Baltic Sea States Subregional Co-operation (BSSSC).

Historie

Buskerud fylkeskommune begynte sin satsing på ungdomsmedvirkning i etterkant av Ungdomskonferansen Respekt i Drammen 15. september 2010, et hovedarrangement i forbindelse med fylkes 250-årsjubileum. Arrangementet hadde profilerte foredragsholdere som Torgeir Micaelsen (Ap), Kronprins Haakon og daværende kunnskapsminister Kristin Halvorsen (SV). Buskerud ungdomsgruppe (BUG) arbeidet deretter med opprettelsen av et fylkeskommunalt ungdomsråd, og bestod av representanter for ulike kommunale ungdomsråd i Buskerud.
Etter hvert fungerte BUG som interimstyre for Ungdommens fylkesting, fram til et styre ble valgt på Ungdomskonferansen 19.-21. oktober 2012. Hver av de fem medlemmene av dette styret representerte én region og dens kommuner innad i Buskerud: Kongsbergregionen, Midtfylket, Drammensregionen, Hallingdal og Ringeriksregionen. Første Ungdommens fylkesting ble gjennomført i Drammen våren 2013. Ved årsmøtet til Ungdommens fylkesting i Buskerud for 2013 ble region Vestviken (Lier, Røyken og Hurum) skilt ut av Drammensregionen, slik at Drammensregionen stod uten representant i styret til årsmøtet for 2014.
Ungdommens fylkesting har flere ganger arrangert konferanser for ungdom og politikere om ulike temaer, både alene med fylkeskommunen og sammen med andre aktører. Blant disse finner man for eksempel konferansen #SKAMLØS om psykisk helse blant unge. Sammen med Buskerud fylkeskommune, KoRus-Sør og Elevorganisasjonen i Buskerud arrangerte Ungdommens fylkesting også konferansen Ung i Buskerud 2017, som tok for seg resultatene fra UngData-undersøkelsen i fylket samme år.
Det Danske Sprog- og Litteraturselskab

Det Danske Sprog- og Litteraturselskab (DSL) er et dansk litterært selskap, stiftet 1911, som utgir og dokumenterer dansk språk og litteratur fra de eldste tider til nåtiden. Utgivelsene skjer såvel i bokform som på internett.
Selskapet ble stiftet av Lis Jacobsen og Carl S. Petersen i 1911, og Lis Jacobsen ble valgt som selskapets første formann, en post hun hadde inntil 1931. Selskapets nåværende formann siden 2001 er Finn Hauberg Mortensen.
Selskapets administrative ledelse har vært bestyrt av Lis Jacobsen 1931–51, Albert Fabritius 1951–74, Erik Dal 1974–91, Iver Kjær 1991–2002, Jørn Lund 2002–2011, Lasse Horne Kjældgaard 2011–2015 og Karen Skovgaard-Petersen fra 2015. 
Det Danske Sprog- og Litteraturselskab har utgitt mere enn 200 titler i mere enn 800 bind. Verkene som er utgitt dekker et bredt spekter; fra store verker som Ordbog over det danske Sprog (28 bind), fortsettelsen Den Danske Ordbog (6 bind), samlede skrifter av bl.a. Tycho Brahe, Steen Steensen Blicher, Thomas Kingo, m.fl., serien Danske Klassikere (fra 17.-20. årh.) og ordbøker, som strekker seg fra Gammeldansk Ordbog til Korpus 2000, som dokumenterer dansk språk anno 2000.
Sondre

Etymologi

Sondre er en norsk form av det norrøne navnet Sundri, som har ukjent betydning. Navnet kan være dannet av norrøne sunn, «sør».
Borkheide

Borkheide er et sted  og en kommune i Tyskland, i Landkreis Potsdam-Mittelmark i Brandenburg, mellom byene Beelitz og Bad Belzig. Kommunen har 1 850 innbyggere (2012) og administreres som en del av Amt Brück, som har et sete i den nærliggende byen Brück.
Teratoclytus

Utseende

Middelsstore, slanke, brune til svarte trebukker, kan ha lyse tegninger. Antennene er spinkle, omtrent så lange som kroppen. Pronotum er ovalt, omtrent så langt som bredt. Dekkvingene er jevnbrede. Beina er lange og slanke, lårene litt fortykkede.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er utbredt i Øst-Asia (Russland, Kina, Japan og Taiwan).
Qarchak (fylke)

Qarchak (persisk: شهرستان قرچک‎) er et fylke i provinsen Teheran i Iran. Hovedstaden i fylket er Qarchak. Fra målingen i 2006 var fylkets befolkning 211 949 i 51 400 familier. Fylket har et distrikt: det sentrale distriktet. Fylket har en by: Qarchak.
Serratering

Serratering er en produksjonsteknikk der en gjør en metalloverflate riflete eller ru slik at den skal bli lettere å gripe. En typisk anvendelse er på verktøy eller en skrue som skal opereres med fingrene. En finner som oftest serratering på runde emner, men det brukers også på andre flater for å gi godt grep, som f.eks på skjeftet på våpen.
Ordet serratering har en noe videre betydning på engelsk der for eksempel en kniv med riflete blad eller riflete haitenner kan være omtalt som serratert. Det vi omtaler som serratering kalles på engelsk knurling.
Serratering utføres vanligvis med emnet i en dreiebenk. I stålholderen spennes fast et serrateringshjul som presses mot emnet. Dermed «knaes» det frem en ru overfalte. Den vanligste formen er to skråstriper som krysser hverandre og som danner små «pyramider» eller «diamanter» på overflaten.
Geijer (slekt)

Geijer er en svensk slekt, som ifølge tradisjonen stammer fra en østerriksk adelsslekt Geyer. Slekten innvandret til Sverige tidlig på 1600-tallet og to slektsgrener med navn af Geijerstam og von Geijer har fått svensk adelskap.
Kevin Nolan

Karriere

Nolan vokste opp i en fotballfamilie, og ville lenge bli fotballspiller, og da han var 14 spilte han for Liverpool bys skoleguttlag. Hans favorittlag som gutt var Liverpool, men favorittspillerne hans var likevel Eric Cantona og Lee Sharpe, som spilte for rivallaget Manchester United.
En venn av Nolan inviterte ham med for å prøvespille hos Bolton Wanderers, og da han var 16 fikk han en 1-årskontrakt med klubben. Han signerte en profesjonell kontrakt med klubben da han var 17, og debuterte også for førstelaget.
Nolan har tidligere blitt kalt opp til både Englands U18 og U21-landslag. Det har blitt hevdet at Nolan kan bli kalt opp til både Irland og Nederlands landslag grunnet Nolans irske og nederlandske avstamning. Dette er likevel umulig da Nolan har spilt en offisiell juniorkamp for England.

Newcastle United

Den 29. januar 2009 ble det kjent at Newcastle United hadde avtalt en pris på £4 millioner med Bolton Wanderers, noe som ble bekreftet da Nolan dro til Newcastle den 30. januar for å bli en enig om en kontrakt og gjennomgå den medisinske testen. Samme dag ble det bekreftet at Nolan signerte en kontrakt som løper ut sommeren 2013 med Newcastle United.

West Ham United

Kevin Nolan signerte 16 juni 2011 en 5-årskontrakt med den engelske klubben West Ham United.

Leyton Orient

21. januar 2016 ble han ansatt som spillende trener i Leyton Orient.
12. april 2016 sluttet han som spillende trener i Leyton Orient.
Amphelissoeme

Utseende

En middelsstor, avlang, mørkbrun trebukk. Antennene er tynne og noe lengre enn kroppen. Pronotum er tønneformet, litt bredere enn langt, nokså matt. Dekkvingene er jevnbrede, rundede i spissen, noe glinsende. Beina er middels lange, lårene litt fortykkede.

Utbredelse

Arten finnes i Brasil (Bahia).
Øvre Richter Frich

Oppvekst

Da han var fire år gammel flyttet familien til Bergen. Faren, David Christopher Frich (1833–1917), var sogneprest i Korskirken (Bergen), og Øvre vokste opp i Bergen. I 1889, mens Øvre gikk på gymnaset, flyttet familien til Vang i Hedmark. Øvre tok examen artium ved Hamar katedralskole i 1891, og begynte på medisinstudiet i Trondheim, men fullførte det aldri.

Journalist

Øvre Richter Frich begynte som journalist i Trondhjems Adresseavis i 1893. I 1895 flyttet han til det nystartede avisen Ørebladet i Kristiania.
I 1899 ble han ansatt i Aftenposten, der han etter hvert fikk status som reisende stjernereporter. Når store og dramatiske ting skjedde, var det Øvre Richter Frich som først ble sendt ut i felten. Han var den første journalist fra Kristiania-pressen som rapporterte fra bybrannen i Ålesund 1904, og han var den første journalist til å snappe opp nyheten om fredsslutningene i forhandlingene mellom Norge og Sverige i september 1905. I ettertid regnes han som en fornyer av journalistikken i Norge.
I 1910-11 var han journalistisk redaktør i Verdens Gang, og redigerte Bergens Aftenblad fra 1913 til 1914. Hans suksess som forfatter fra 1911 gjorde ham økonomisk uavhengig, og i årene etter 1913 var hans journalistiske karriere begrenset til korte engasjementer og freelance-oppdrag.

Forfatter

Forfatterdebuten kom i 1911 med spenningsromanen De knyttede næver, den første boka i serien om Jonas Fjeld. Boka ble utgitt på Helge Erichsens forlag etter at Olaf Norlis Forlag først hadde refusert den. Romanen ble en fantastisk suksess. Den fikk glimrende kritikker i Aftenposten og solgte i store opplag. Suksessen ga Frich økonomisk frihet til å virkeliggjøre sin drøm om å reise rundt i verden. I perioden 1911-42 utga han rundt 70 underholdningsromaner, blant dem 21 med Jonas Fjeld som hovedperson. Bøkene solgte i store opplag, både i Norge og utlandet.
Frich ga også ut Boken om tobakk (1934), samt flere bøker om vin på norsk og svensk mellom 1929 og 1938.
I sin tid var han Norges mestselgende forfatter, med et samlet salg på over to millioner bøker.
Camerlengo

Annen bruk

Enkelte organisasjoner i Italia, spesielt katolske brorskap med røtter i middelalderen, bruker tittelen camerlengo for sin kasserer.
Scott Rockenfield

Bakgrunn

I sjette klasse deltok Scott på et tromme- og perkusjonskurs, og siden da var hans skjebne ganske klar. Etter kurset kjøpte han seg en skarptromme og spilte ved alle anledninger. Han var ikke interessert i å ta timer, men spilte bare det han følte for. Han spilte på den samme skarptromme inntil året han fylte 14 år, da fikk han et slagverk i julepresang. Etter han var ferdig på gymnas i 1981, gikk han på «Cornish College of the Arts» i Seattle hvor han møtte Eddie Jackson og Michael Wilton. Michael og Scott spilte i et band med navn «Cross+Fire», de fikk med seg Eddie og Chris DeGarmo og byttet navn til «The Mob». I 1982 møtte de Geoff Tate, og Queensrÿche ble dannet. De spilte inn det selvtitulerte debutalbumet med penger han hadde tjent på deltidsjobber. Albumet ble utgitt på eget forlag, «206 Records».
Eddie har også spilt med Paul Speer, også fra Seattle, i et prosjekt kalt «Rockenfield/Speer». Han spiller også i bandet «Slave To The System» sammen med tidligere Queensrÿche gitarist Kelly Gray.
I 1996 giftet han seg med Misty, de har tre barn sammen.
Johan From

Bakgrunn

From er utdannet cand.polit. innen statsvitenskap fra Universitetet i Bergen med hovedfag i offentlig administrasjon og organisasjonskunnskap (1980). Han ble tildelt filosofisk doktorgrad (ph.d) i 1999 med doktorgrad i Contemporary European Studies, samtidsvitenskap, fra Universitetet i Sussex i England.
Etter endt hovedfag arbeidet From fram til 1985 ved Norsk institutt for by- og regionforskning. Deretter var han til 1989 ansatt i Justisdepartementet der han var leder for forsknings- og utviklingsenheten. I 1990 ble han ansatt som førsteamanuensis ved Institutt for offentlige styringsformer ved Handelshøyskolen BI. Fra 1998 til 2001 var han instituttleder samme sted. From ble i 2003 professor. Han flyttet i 2006 til Institutt for kultur, kommunikasjon og språk.     
Froms vitenskapelige forskning har vært basert på offentlig omstilling og styring, og var med i prosessen rundt omstillingen av Telenor. Han har også arbeidet mot EUs integrasjon og utviklingpolitikk.
Førderevyen

Førderevyen har base i Førde, Sogn og Fjordane, Norge. Revyen ble første gang satt opp i 1995, og var inne i sitt tolvte år i 2006 med revyen «Rombe-feiden». Lokale, nasjonale og internasjonale tema blir tatt opp og satt på spissen.
Fiberproteiner

Fiberproteiner eller skleroproteiner (av gr. skleros, som betyr hard) er en gruppe med proteiner som er svært motstandsdyktige og uoppløselige i vann, men de kan løses i sterke syrer og baser. Molekylene har en sekundær struktur og består av lange, parallelle peptidkjeder som er bundet sammen til fibrer av tallrike hydrogenbindinger. Blant de mest kjente er kollagen, elastin, keratin og conchin. Dette er proteiner som blant annet finnes i brusk, negler, hår og bløtdyrskall.
Hvit båndmåler

Utseende

En middelsstor (vingespenn 25 – 31 mm), slank måler med hvit grunnfarge. Den skilles lett fra de andre norske Xanthorhoe-artene bare på grunnfargen, dessuten på at forvingens brede tverrbånd er lysere i midten med en svart flekk. Hannens antenner er smalt fjærformede, hunnens 
trådformede. Kroppen er gråhvit, på bakkroppen med parvise, små, svarte flekker. Forvingen er blekbrun ved roten, i midten med et bredt, mer eller mindre brunlig tverrbånd som er omtrent dobbelt så bredt ved fremkanten som ved bakkanten. Dette båndet er vanligvis tydelig lysere i midten, i alle fall ved fremkanten, der det sitter en kommaformet, svart flekk. Langs forvingens ytterkant går det to, mer eller mindre utydelige, lysbrune tverrbånd. Bakvingen er hvit, med fire mer eller mindre utydelige, doble, brune tverrbånd.
Larven er forholdsvis kraftig, naken bortsett fra noen korte børster, lys langs ryggen, mørkebrun på sidene og lys på buken.

Levevis

Hvit båndmåler lever i skog og skogkanter, særlig tallrik kan den være i bjørkeskog. De voksne sommerfuglene flyr om natten i mai – juli og kommer gjerne til lys, men de skremmes også lett ut om dagen. Larven lever på forskjellige maurer (Galium spp.) og andre lave planter.

Utbredelse

Hvit båndmåler lever i den palearktiske region, inkludert Nord-Afrika, sågodtsom hele Europa, Midtøsten og den nordlige delen av Asia. I Norge er den funnet nesten overalt bortsett fra i høyfjellet, og den er nok en av våre aller tallrikeste sommerfugler.
Daktyl (mytologi)

Daktyler fra Rhodos

På Rhodos ble telekinere det navn som blitt gitt til tilsvarende ktoniske menn, ni i antallet, husket av grekerne som farlige smeder og magikere fra underverden, og mangfoldiggjort til en hel opprinnelig, stedegen folk som sto bak Poseidon, men som senere ble fortrengt av Apollon i hans rolle som Helios.

Daktyler fra Kreta

På Kreta bar tre daktyler navn som antyder legekunsten: Paionios (senere forbundet med Asklepios), Epimedes, and Iasios. Det ble sagt at de hadde introdusert smelting av kobber og jern. Om Iasion ble det sagt at han lå med Demeter, stedfortreder for Rhea, i en tre ganger pløyd mark og gudinnen brakte fram Plutos, «rikdom», i form av en rik avling. Zevs rammet denne ugudelige arkaiske figuren med sitt lyn. Det er hva som er kjent av offentlige myten, men de innvidde i kulten visste antagelig langt mer.
Sandnessundet

Sandnessundet er et sund mellom Tromsøya og Kvaløya i Tromsø kommune i Troms. Det er rundt 14 kilometer langt. Sundet krysses av Sandnessundbrua som knytter bydelen Kvaløysletta til Tromsø sentrum. I Sandnessundet ligger øyene Håkøya og Store Grindøya.
Rachel Whiteread

Rachel Whiteread i Norge

I vannkanten i Røykenviken i Hadeland står The Gran Boathouse. The Gran Boathouse er hennes første verk i Norge. Verket er en del av Skulpturstopp, som er et kunstprosjekt initiert og drevet av Sparebankstiftelsen DNB.